CELEX: 32016D1338
Language: da
Date: 2016-08-04 00:00:00
Title: Rådets afgørelse (FUSP) 2016/1338 af 4. august 2016 om ændring af afgørelse (FUSP) 2015/2052 om forlængelse af mandatet for Den Europæiske Unions særlige repræsentant i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.)

5.8.2016   
               
               
                  DA
               
               
                  Den Europæiske Unions Tidende
               
               
                  L 212/109
               
            RÅDETS AFGØRELSE (FUSP) 2016/1338
      af 4. august 2016
      om ændring af afgørelse (FUSP) 2015/2052 om forlængelse af mandatet for Den Europæiske Unions særlige repræsentant i Kosovo (*)
      
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Union, særlig artikel 33 og artikel 31, stk. 2,
      under henvisning til forslag fra Unionens højtstående repræsentant for udenrigsanliggender og sikkerhedspolitik, og
      ud fra følgende betragtninger:
      
                  (1)
               
               
                  Rådet vedtog den 25. januar 2012 afgørelse 2012/39/FUSP (1) om udnævnelse af Samuel ŽBOGAR til Den Europæiske Unions særlige repræsentant (EUSR) i Kosovo.
               
            
                  (2)
               
               
                  Den 16. november 2015 vedtog Rådet afgørelse (FUSP) 2015/2052 (2) om forlængelse af EUSR's mandat indtil den 28. februar 2017.
               
            
                  (3)
               
               
                  Efter at Samuel ŽBOGAR er blevet udnævnt til en anden funktion, bør Nataliya APOSTOLOVA udnævnes til ny EUSR i Kosovo for perioden fra den 1. september 2016 til den 28. februar 2017.
               
            
                  (4)
               
               
                  Afgørelse (FUSP) 2015/2052 bør derfor ændres i overensstemmelse hermed.
               
            
                  (5)
               
               
                  EUSR skal gennemføre sit mandat under forhold, som muligvis vil blive forværret og vil kunne hindre opnåelse af målene for Unionens optræden udadtil, jf. traktatens artikel 21 —
               
            VEDTAGET DENNE AFGØRELSE:
      Artikel 1
      Ændring af afgørelse (FUSP) 2015/2052
      Artikel 1 i afgørelse (FUSP) 2015/2052 affattes således:
      
         »Artikel 1
         Den Europæiske Unions særlige repræsentant
         1.   Mandatet for Samuel ŽBOGAR som Den Europæiske Unions særlige repræsentant (EUSR) forlænges indtil den 31. august 2016.
         2.   Nataliya APOSTOLOVA udnævnes herved til EUSR i Kosovo for perioden fra den 1. september 2016 til den 28. februar 2017.
         3.   EUSR's mandat kan afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (HR).«
      
      Artikel 2
      Ikrafttræden
      Denne afgørelse træder i kraft på dagen for vedtagelsen.
      
         Udfærdiget i Bruxelles, den 4. august 2016.
         
            
               På Rådets vegne
            
            M. LAJČÁK
            
               Formand
            
         
      
      
         (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.
      
         (1)  Rådets afgørelse 2012/39/FUSP af 25. januar 2012 om udnævnelse af Den Europæiske Unions særlige repræsentant i Kosovo (EUT L 23 af 26.1.2012, s. 5).
      
         (2)  Rådets afgørelse (FUSP) 2015/2052 af 16. november 2015 om forlængelse af mandatet for Den Europæiske Unions særlige repræsentant i Kosovo (EUT L 300 af 17.11.2015, s. 22).